ระเบียบคณะกรรมการคุ้มครองเด็กแห่งชาติระเบียบคณะกรรมการคุ้มครองเด็กแห่งชาติว่าด้วยหลักเกณฑ์การแต่งตั้งพนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็กพ.ศ. ๒๕๔๗ อาศัยอำนาจตามความในมาตรา๑๔ (๕) แห่งพระราชบัญญัติคุ้มครองเด็ก พ.ศ. ๒๕๔๖และมติคณะกรรมการคุ้มครองเด็กแห่งชาติ ในการประชุมครั้งที่ ๕/๒๕๔๗ วันที่ ๒๔พฤศจิกายน ๒๕๔๗ จึงวางระเบียบว่าด้วยหลักเกณฑ์การแต่งตั้งพนักงานเจ้าหน้าที่ไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการคุ้มครองเด็กแห่งชาติว่าด้วยหลักเกณฑ์การแต่งตั้งพนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็กพ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓พนักงานเจ้าหน้าที่ในการสงเคราะห์เด็ก และคุ้มครองสวัสดิภาพเด็กตามหมวด ๓และหมวด ๔ แห่งพระราชบัญญัติคุ้มครองเด็ก พ.ศ. ๒๕๔๖ ได้แก่(๑)เจ้าหน้าที่ของรัฐซึ่งดำรงตำแหน่งตามที่รัฐมนตรีว่าการกระทรวงการพัฒนาสังคมและความมั่นคงของมนุษย์ประกาศกำหนดโดยผ่านการประเมินจากอนุกรรมการประเมินที่คณะกรรมการคุ้มครองเด็กแห่งชาติแต่งตั้ง(๒)บุคคลอื่น ซึ่งรัฐมนตรีว่าการกระทรวงการพัฒนาสังคมและความมั่นคงของมนุษย์แต่งตั้งจากผู้มีคุณสมบัติและไม่มีลักษณะต้องห้ามดังต่อไปนี้(ก)มีสัญชาติไทย(ข)มีอายุไม่ต่ำกว่ายี่สิบปีบริบูรณ์(ค)เป็นผู้สำเร็จการศึกษา ไม่ต่ำกว่าปริญญาตรีทางด้านสังคมสงเคราะห์จิตวิทยา กฎหมายแพทย์ หรือการศึกษา และเคยปฏิบัติงานเกี่ยวกับเด็กมาแล้วไม่น้อยกว่าสองปีหรือปริญญาตรีหรือเทียบเท่าในสาขาอื่นและเคยปฏิบัติงานเกี่ยวกับเด็กมาแล้วไม่น้อยกว่าสี่ปีโดยมีหนังสือรับรองจากหน่วยงานที่เกี่ยวข้อง(ง)ไม่เป็นผู้มีความประพฤติเสื่อมเสีย หรือบกพร่องในศีลธรรมอันดี(จ)ไม่เคยกระทำผิดหรือถูกกล่าวหาว่ากระทำผิดต่อเด็กหรือบุคคลในครอบครัวของตน(ฉ)ไม่เคยต้องโทษจำคุกโดยคำพิพากษาถึงที่สุดให้จำคุกในคดีที่จะนำมาซึ่งความเสียหายต่อการปฏิบัติตามหน้าที่เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษซึ่งไม่เป็นความผิดเกี่ยวกับเด็ก(ช)ไม่เป็นคนไร้ความสามารถ คนเสมือนไร้ความสามารถ หรือเป็นบุคคลล้มละลาย(ซ)ได้รับการรับรองการตรวจสุขภาพจากจิตแพทย์(ฌ)ผ่านการอบรมการเป็นพนักงานเจ้าหน้าที่ตามหลักสูตรที่คณะกรรมการคุ้มครองเด็กแห่งชาติกำหนดโดยผ่านการประเมินจากอนุกรรมการประเมินที่คณะกรรมการคุ้มครองเด็กแห่งชาติแต่งตั้งสำหรับผู้มีประสบการณ์ทำงานเป็นที่ประจักษ์ไม่ต้องผ่านการอบรมแต่ต้องได้รับการประเมินตามที่คณะกรรมการคุ้มครองเด็กแห่งชาติกำหนดข้อ๔การยื่นคำขอเพื่อให้ได้รับการแต่งตั้งเป็นพนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็ก ของภาคเอกชนซึ่งอยู่ในเขตกรุงเทพมหานครให้ยื่นคำขอต่อปลัดกระทรวงการพัฒนาสังคมและความมั่นคงของมนุษย์สำหรับจังหวัดอื่นให้ยื่นต่อผู้ว่าราชการจังหวัดหรือผู้ซึ่งได้รับมอบหมายจากปลัดกระทรวงการพัฒนาสังคมและความมั่นคงของมนุษย์หรือผู้ว่าราชการจังหวัดแล้วแต่กรณี เมื่อผู้รับคำขอพิจารณาเห็นว่าผู้ยื่นคำขอมีคุณสมบัติครบถ้วนตามข้อ ๓ (๒)ให้ผู้รับคำขอเสนอให้รัฐมนตรีว่าการกระทรวงการพัฒนาสังคมและความมั่นคงของมนุษย์แต่งตั้งพนักงานเจ้าหน้าที่แต่ถ้าไม่มีการแต่งตั้งผู้ยื่นคำขอเป็นพนักงานเจ้าหน้าที่ให้ผู้รับคำขอแจ้งเหตุผลที่ไม่แต่งตั้งนั้นให้ผู้ยื่นคำขอได้รับทราบข้อ๕สำนักงานปลัดกระทรวงการพัฒนาสังคมและความมั่นคงของมนุษย์ต้องจัดให้มีการตรวจสุขภาพจิตและประเมินการปฏิบัติหน้าที่ของพนักงานเจ้าหน้าที่สงเคราะห์เด็กและคุ้มครองสวัสดิภาพเด็กทุกระยะสามปีหากพนักงานเจ้าหน้าที่คนใดไม่สามารถปฏิบัติหน้าที่ได้ให้รายงานรัฐมนตรีว่าการกระทรวงการพัฒนาสังคมและความมั่นคงของมนุษย์เพื่อดำเนินการตามข้อ ๖ (๕) ต่อไปข้อ๖ให้พนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็กพ้นจากตำแหน่งเมื่อ(๑)ตาย(๒)ลาออก(๓)ต้องโทษจำคุกโดยคำพิพากษาถึงที่สุดให้จำคุก(๔)เป็นคนไร้ความสามารถหรือคนเสมือนไร้ความสามารถ(๕)รัฐมนตรีว่าการกระทรวงการพัฒนาสังคมและความมั่นคงของมนุษย์ให้พ้นจากการเป็นพนักงานเจ้าหน้าที่เพราะเห็นว่าเป็นผู้ขาดคุณสมบัติตามข้อ ๓ หรือไม่ผ่านการประเมินตามข้อ ๕ข้อ๗ ให้รัฐมนตรีว่าการกระทรวงการพัฒนาสังคมและความมั่นคงของมนุษย์เป็นผู้รักษาการตามระเบียบนี้และมีอำนาจวินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามระเบียบนี้ประกาศ ณ วันที่ ๑๓ธันวาคม พ.ศ. ๒๕๔๗สรอรรถ กลิ่นประทุมรัฐมนตรีว่าการกระทรวงการพัฒนาสังคมและความมั่นคงของมนุษย์ประธานกรรมการคุ้มครองเด็กแห่งชาติคุณากร/ผู้จัดทำ๑๔ ธันวาคม ๒๕๕๔[๑] ราชกิจจานุเบกษาเล่ม ๑๒๑/ตอนพิเศษ ๑๔๔ ง/หน้า ๘๙/๓๑ ธันวาคม ๒๕๔๗